يعني هو هس معتبرني مرتو و احنا لسا مش قارئين فاتحه حتى و بتصرف معي ع اساس انو زوجي و بتدخل بكل تفاصيل حياتي ع مستوى لبسي و مكياجي يا اخي محددلي كميه الفاونديشن الي بحطها ع وجهي حتى طلعاتي ع كل طلعه و ع كل نزله لازم اطلب اذنو و ازا ما طلبتش بحرد ابو كرش مثلث صرت حتى لما بدي اطلع انشر غسيل عالبلكون احكيلو اي حتى صاحباتي متدخل فيهم شو بدكم احسن من هيك هو بنقيلي ياهم و الي ما بتعجبو بلغيها من حياتي لحالو حتى لو انا بحبها مانعني اعمل سنابشات حتى مانعني اسلم ع ولاد عمامي و حافظ اسماء بنات خالاتي و بعرف عن كل طوش عيلتنا حتى طوشه سلفه مرت عمي مع اختها لمرت عمي بعرفها يعني تقريبا عايش معنا لدرجه اني بطلت معتبرتو زوجي صرت معتبرتو قريني صرت معتبرتو جني ملزق ع كتفي ولكو ازا بطل وضوئي لازم احكيلو عامل كنترول كامل لحياتي هيك بكل وقاحه حتى بدون خطبه ولا فاتحه ولا اشي